Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 381

6. pont). A Bizottság ezenkívül figyelembe veszi a Magyar Köztársaság által saját törvényei értelmében az érintett gazdasági szereplőknél ugyanabban a témában már lefolytatott vagy folyamatban levő vizsgálatokat. 4.2. alpont A helyszíni ellenőrzéseket és vizsgálatokat a Bizottság a Magyar Köztársaság hatóságaival szoros együttműködésben készíti elő és hajtja végre; ezeket a hatóságokat időben értesítik az ellenőrzések és vizsgálatok tárgyáról, céljáról és jogalapjáról, hogy biztosítani tudjanak minden szükséges segítséget. A Magyar Köztársaság tisztviselői részt vehetnek a helyszíni ellenőrzésekben és vizsgálatokban. Amennyiben a Magyar Köztársaság ezt igényli, a Bizottság és a Magyar Köztársaság felelős hatóságai közös helyszíni ellenőrzéseket és vizsgálatokat is kezdeményezhetnek. 4.3. alpont A Bizottság azoknál a gazdasági szereplőknél kezdeményez helyszíni ellenőrzéseket és vizsgálatokat, amelyekkel szemben fennáll a 6. pont értelmében hatósági intézkedések és büntetések alkalmazásának lehetősége, és ahol joggal feltételezhető, hogy szabálytalanságokat követtek el. A Bizottság ellenőrzéseit és vizsgálatait elősegítendő, a gazdasági szereplőket felszólítják arra, hogy tegyék lehetővé a létesítmények, földterületek, közlekedési eszközök és egyéb, üzleti célokra használt létesítmények és eszközök elérését. (a) (b) (c) (d) (e) Sorszám Melléklet Cikk (vagy tétel sz.) Bekezdés A Magyar Köztársaság által a Megállapodás alapján alkalmazandó rendelkezések 2001/74. szám Amennyiben ez a szabálytalanságok feltárása érdekében különösen indokolt, a Bizottság más gazdasági szereplőknél is kezdeményezhet helyszíni ellenőrzéseket és vizsgálatokat annak érdekében, hogy hozzáférjen az általuk birtokolt információkhoz. 4.4. alpont 4.4.1. A helyszíni ellenőrzések és vizsgálatok elvégzése a Bizottság feladata és felelőssége, az ellenőrzéseket a Bizottság megfelelő felhatalmazással rendelkező tisztviselői vagy egyéb alkalmazottai (a továbbiakban: Bizottság ellenőrei) végzik. Megbízás alapján a Bizottság rendelkezésére bocsátott hazai szakértők segíthetnek az ilyen ellenőrzések és vizsgálatok lebonyolításában. A Bizottság ellenőreinek rendelkezniük kell írásbeli meghatalmazással, amely tartalmazza többek között személyazonosságukat és munkakörüket, valamint egy olyan okmánnyal, amely tartalmazza a helyszíni ellenőrzés vagy vizsgálat tárgyát és célját. A jelen Megállapodásban rögzített rendelkezések tiszteletben tartása mellett az ellenőröknek tiszteletben kell tartaniuk a Magyar Köztársaság törvényeiben megfogalmazott eljárási szabályokat. 4.4.2. A jelen Megállapodásban rögzített rendelkezések tiszteletben tartása mellett a Bizottság a Magyar Köztársaság egyetértésével kérheti a 8. pontban felsorolt más, tagjelölt országok tisztviselőinek megfigyelői közreműködését, valamint — saját felelősségére — igénybe veheti külső szervek szakmai támogatását. A Bizottság gondoskodik arról, hogy a fent hivatkozott tisztviselők és szervek garanciákkal szolgáljanak nevezett személyek szakmai felkészültségére, függetlenségére és a szakmai információk bizalmas kezelésére. 4.5. alpont 4.5.1. A Bizottság ellenőrei — jelen Megállapodás rendelkezéseit nem érintve, a belföldi ellenőrökkel azonos feltételekkel és a hazai jogszabályok tiszteletben tartása mellett — hozzáférhetnek azokhoz a szóban forgó tevékenységekre vonatkozó információkhoz és dokumentumokhoz, amelyeknek a megtekintése feltétlenül szükséges a helyszíni ellenőrzések és vizsgálatok elvégzéséhez. A Bizottság ellenőrei rendelkezhetnek a hazai ellenőrök rendelkezésére álló ellenőrző eszközökkel és másolatokat készíthetnek a szükséges dokumentumokról. A helyszíni ellenőrzések és vizsgálatok többek között az alábbiakat érinthetik: — gazdasági szereplőknél levő szakkönyvek és dokumentumok, többek között számlák, feltételeket és megkötéseket tartalmazó jegyzékek, fizetési utalványok, felhasznált anyagok és elvégzett munkák jegyzékei, bankszámlakivonatok, — számítógépes adatok, — termelési, csomagolási és árufeladási rendszerek és módszerek, — áruk vagy befejezett tevékenységek jellegére és mennyiségére vonatkozó fizikai ellenőrzések, — mintavétel és minták ellenőrzése, — folyamatban levő finanszírozott munkák és beruházások állapota, befejezett beruházások használata, — költségvetési és számviteli bizonylatok, — támogatott projektek pénzügyi és szakmai végrehajtása. (a) (b) (c) (d) (e) Sorszám Melléklet Cikk (vagy tétel sz.) Bekezdés A Magyar Köztársaság által a Megállapodás alapján alkalmazandó rendelkezések 2001/74. szám 4.5.2. A Bizottság kérésére a Magyar Köztársaságnak kell saját törvényei alapján — jelen Megállapodás rendelkezéseit nem érintve — megtennie a szükséges elővigyázatossági intézkedéseket, többek között a bizonyítékok megóvására. 4.6. alpont 4.6.1. Ennek a pontnak az alapján bármilyen formában megszerzett vagy továbbított információkra vonatkozik az információ bizalmas kezelésének követelménye; az információt a címzett ország hazai törvényei értelmében a hasonló információ védettségéről rendelkező szabályokkal és a Közösség intézményeire vonatkozó rendelkezésekkel megegyező védettség illeti. Az ilyen információ csak a Közösség intézményeiben vagy a Magyar Köztársaságban tevékenykedő olyan személyek tudomására juthat, akiknek munkaköri feladataik ellátásához feltétlenül szükségük van ezekre az ismeretekre; a Közösség intézményei csak a Közösség pénzügyi érdekeinek hatékony védelme érdekében használhatják fel a szóban forgó információkat a tagjelölt országokban és a tagállamokban. Amennyiben a Magyar Köztársaság egyéb célokra szándékozik felhasználni a Magyar Köztársaság felelősségvállalásával a 4.4.2. alpont értelmében a helyszíni ellenőrzésekben és vizsgálatokban részt vevő tisztviselők birtokában levő információkat, meg kell kérnie annak az országnak az előzetes beleegyezését, ahol a szóban forgó információkat beszerezték. 4.6.2. A Bizottság abban az országban, ahol a helyszíni ellenőrzéseket és vizsgálatokat lefolytatták, a lehető legrövidebb időn belül jelentést tesz az ország felelős hatóságának a helyszíni ellenőrzés vagy vizsgálat folyamán észlelt szabálytalanságokról. A Bizottságnak minden esetben kötelessége tájékoztatni a fent hivatkozott hatóságot az ilyen ellenőrzések és vizsgálatok eredményéről. 4.6.3. A Bizottság ellenőrei gondoskodnak arról, hogy — jelen Megállapodás rendelkezéseinek alkalmazását nem érintve — jelentéseik elkészítése során figyelembe vegyék a Magyar Köztársaság törvényeiben megfogalmazott eljárási követelményeket. A 4.5. pontban alpontban hivatkozott bizonylatokat és okmányokat csatolják az említett jelentésekhez. Amennyiben az ellenőrzést a 4.2. alpont értelmében közösen végzik, a tevékenységben részt vevő hazai ellenőröket felkérik arra, hogy ellenjegyezzék a Bizottság ellenőrei által összeállított jelentést. 4.6.4. A Bizottság gondoskodik arról, hogy ennek a pontnak a végrehajtása során ellenőrei eleget tegyenek a közösségi és vonatkozó nemzeti adatvédelmi előírásoknak. 4.6.5. Amennyiben a 4.3. alpontban hivatkozott gazdasági szereplők ellenállnak a helyszíni ellenőrzésnek vagy vizsgálatnak, a Magyar Köztársaság saját jogszabályaival összhangban, a Magállapodás rendelkezéseit nem érintve biztosítja a Bizottság ellenőrei számára azt a segítséget, amely lehetővé teszi számukra a helyszíni ellenőrzéssel vagy vizsgálattal járó feladataik ellátását. A Magyar Köztársaságnak a hazai jogszabályokal összhangban kell megtennie a szükséges intézkedéseket. A

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes